open-index/open-wikipedia-markdown huggingface dataset:
Գոսլար

**Գոսլար** (), (), քաղաք Գերմանիայում, որը համանուն շրջանի վարչական կենտրոնն է։ Գտնվում է Ստորին Սաքսոնիայի Հարց լեռնաշղթայի հյուսիսարևմտյան ստորոտին։ Բնակչությունը կազմում է 41455 մարդ (2009 թվականի դեկտեմբերի 31-ի տվյալներով)։ Զբաղեցնում է 92.58 քառ.կմ տարածք։ Պաշտոնական կոդը 031 53 005 է։

Քաղաքը բաժանված է 12 քաղաքային շրջանների։ Գոսլարի հարավ-արևելքում է գտնվում Բոկսբերգ լեռը։

## Ժողովրդագրություն

## Քաղաքի պատմություն
Քաղաքի առաջին հիշատակումը թվագրվում է 922 թվականին, երբ Հենրիխ I Թռչնորսը հիմնադրեց Ռամմելսբերգ լեռան մոտակայքում գտնվող բնակավայրը։ Ածուխի և պղնձի արդյունահանումից հետո սկսվում է Գոսլարի զարգացումը, և Հենրիխ Երկրորդի օրոք կենտրոնը դառնում է կայսերական միջնադարյան ամրոցը։ Ավելի ուշ, Կոնրադ Երկրորդի օրոք կառուցվել է Մարիամ Աստվածածնի մատուռը, որը չի պահպանվել։

Հենրիխ Երրորդի և նրա կին Ագնեսայի օրոք սկսվում է քաղաքի ծաղկուն շրջանը։ Իրենց թագավորության տարիներին կառուցվում են շատ հաստատություններ, ինչպիսին է օրինակ կայսերական պալատինատի կառուցումը, Սուրբ Սիմոնի ու Սուրբ Հուդայի շինարարությունը։

## Հայտնի բնիկներ և բնակիչներ
* Գելմոլդ քրիստոնյա միսիոներ, «Սլավոնական խրոնիկա»-ի հեղինակը
* Հենրիխ IV (1050—1106) Հռոմեական կայսր
* Մորից (1696—1750), ֆրանսիացի հրամանատար
* Քրիստեան Վիլհելմ Ֆոն (1751—1820), պատմաբան, գրող և դիվանագետ, նրա անունն է կրում քաղաքային գիմնազիան
* Ալբերտ Նիման (1834—1861), դեղագործ և քիմիկոս
* Էրնստ Պիստուլլա (1906—1944), բռնցքամարտիկ
* Դիտեր Ցեխլին (1926-2012), դաշնակահար
* Ֆոլկեր Բարչ (ծնվել է 1953), նկարիչ, քանդակագործ
* Զիգմար Գաբրիել (ծնվել է 1959), քաղաքական գործիչ
* Մատիաս Հայն (ծնվել է 1972), ֆուտբոլիստ
* Աարոն Հանտ (ծնվել է 1986), ֆուտբոլիստ

## Պատկերասրահ

Goslar asv2022-06 img31 Marktkirche.jpg
Goslar asv2022-06 img06 Kaiserworth.jpg
GoslarKaiserpfalzRueck2.jpg
Гослар2012.jpg
Гослар.JPG


## Ծանոթագրություններ

## Արտաքին հղումներ
* Պաշտոնական կայք
* Памятники ЮНЕСКО: Гослар и рудник Раммельсберг  Репортажи Deutsche Welle 

Կատեգորիա:Գերմանիայի քաղաքներ
Կատեգորիա:Համաշխարհային ժառանգություն Գերմանիայում
Դիաբլադա

300px|մինի|Սատանի զգեստը կառնավալում:
**Դիաբլադա** կամ  (Սատանայի Պար), ավանդական Հարավամերիկյան պար` սկիզբ առած Անդյան Ալտիպադոյում, իր անվանումը ստացել է սատանայի դիմակների և հագուստների պատճառով, որոնք կրում են պարողները։

## Նկարագրություն
Դիաբլադան ի սկզբանե անվանվել է Սատանայի պար (), բուն պարը ավելի պարզ էր, քան հիմա։ Տարբեր սովորույթների միավորման պրոցեսը տևեց 1789-1944 թվականները, ինչի արդյունքում ձևավորվեց «Սատանայական ուղղություն», որը անվանվեց «Դիաբլադա»։ Հիմա այդ գործողությունը մեծ պարային՝ «դիաբոլային» շքերթի է նման․ տարբեր թիկնոցներով, թավշյա գլխարկներով, որոնց վրա օձեր և վիշապներ են ասեղնագործած, տարօրինակ դիմակներով ու կոտոշներով, լայն բացված աչքերով, ժանիքներով և քայլում են քաղաքների փողոցներով։ Շքերթը տևում է 10 օր։ Այդ ամբողջ խելագարությունը ավարտվում է Լուցիֆերի հանդեպ Միքայել Հրեշտակապետի հաղթանակով և կռվի տեսարաններով, երբ բոլորը սկսում են իրար վրա ջրային ռումբեր նետել։
300px|մինի|Դիաբլադան Օրուրոյում:

## Առաջացումը
Պարը ցուցադրում է չարի և բարու հակամարտությունը և միավորում է բազմաթիվ տարբեր մասնիկներ և ավանդական կաթոլիկ փոխառություններ, որոնք իսպանական Կոնկիստադորները և անդյան հնդկացիները բերեցին իրենց հետ։ Առաջին հերթին խոսքը կրոնական ծեսերի մասին է, ինչպիսիք են՝ լյամա-լյամա պարը՝ Տիվայի պատվին, Ուրուի ժողովրդի Աստծո պատվին (գետերի, լճերի և աղբյուրների պահապան), Տուո Սուպայա՝ լեռների Աստծո պատմին, ինչպես նաև Այմարանյան ծիսակարգ՝ նվիրված Անչուչուին (սարսափելի չար ոգի, որը ապրում է քարանձավներում և լքված վայրերում)։ Բոլիվիայում Քրիստոնեության տարածումից հետո հնդկացիական ազգային կերպարները՝ Հողի- Մայր Պաչամին և «Լեռների տիրակալ» Տուո Սուպյան փոխարինվեցին Սուրբ Կույս Մարիամի և Սատանայի կերպարներով։

## Տարածումը
Այս պարի առաջացման և աղբյուրների ազգային նույնականացումը մինչ այժմ Չիլիի և Պերուի միջև վեճի առարկա է՝ ելնելով այն փաստից, որ վերոնշյալ երկրներում պարերը փառատոնների կարևորագույն բաղկացուցիչ մասն են կազմում։ Այս պարը մեծ տարածում ունի Անդերի բնակչություն շրջանում՝ Բոլիվիայի արևմուտքում, Պերուի հարավում և Արգենտինայի և Չիլիի հյուսիսում, ինչպես նաև Արգենտինայի, ԱՄՆ-ի և Ավստրիայի բոլիվիական համայնքներում։ Դիաբլադա հիմնականում պարում են Օրուրուի, Սուրբ Կանդելարյան շքերթներում և Արգենտինայի հյուսիսում տեղի ունեցող փոքրիկ շքերթների ժամանակ։ 
Գոյություն ունի պարի յուրահատուկ ոճ, որը հատուկ է Էկվադորին և կրում է Diablada pillarena անվանումը։

## Ծանոթագրություններ

Կատեգորիա:Պարեր
Հելմուտ Բերգեր

**Հելմուտ Բերգեր** (, ), իսկական ազգանունը` Շտայնբերգեր, ավստրիացի դերասան։

## Կենսագրություն
Բերգերը ծնվել է Բադ-Իշլում, մանկությունն անց է կացրել Զալցբուրգում և ֆրանցիսկյան դպրոց է հաճախել Ֆելդքրիխում։ 18 տարեկանում Բերգերը տեղափոխվել է Լոնդոն` դերասանական վարպետություն սովորելու։ Ուսման վարձը վճարելու համար նա մատուցող է աշխատել։ 1965 թվականից սովորել է Պերուջի համալսարանում և նկարահանվել է էպիզոդիկ դերերում։
1964 թվականին Բերգերը ծանոթացել է Լուկինո Վիսկոնտիի հետ, ով հետագայում նրան դեր է տվել «Վհուկներ» ֆիլմի «Այրված վհուկ» դրվագում։ Վիսկոնտին դարձել է Բերգերի գլխավոր ռեժիսորը, իսկ նրանց հոմոսեքսուալ հարաբերությունները տևել են մինչև Վիսկոնտիի մահը։
Բերգերին համաշխարհային ճանաչում է բերել Մարտին ֆոն Էսսենբեկի դերը «Աստվածների վախճանը» ֆիլմում, որը Նյու Յորք Թայմսի կինոքննադատ Վինսենտ Կէնբին կոչել է «տարվա դեր», և Լյուդվիգ Երկրորդի դերը «Լյուդվիգ» ֆիլմում։ 
«Աստվածների վախճանը» ֆիլմի տեսարաններից մեկում Բերգերը կանացի հագուստով ծաղրում է երգը, որը Մարլեն Դիտրիխը կատարել է իր հայտնի «Երկնագույն հրեշտակը» ֆիլմում։ Ավելի ուշ ֆիլմերում ռեժիսորները հիմնականում շահագործում էին Բերգերի սեքսուալ կերպարը, ինչը թույլ է տվել Անդրեյ Պլախովին կասկածել Բերգերի սեփական դերասանական տաղանդի առկայությանը։ 
1976 թվականին մահացել է Լուկինո Վիսկոնտին, ինչի պատճառով Բերգերը խորը դեպրեսիայի մեջ է ընկել։ Վիսկոնտիի մահվան առաջին տարելիցին Բերգերն ինքնասպանության փորձ է արել.

Բերգերը շատ է նկարահանվել 80-ականներին և 90-ականներին, այդ թվում և` հեռուստատեսությունում, սակայն նրա ուշ շրջանի բոլոր գործերը զիջում են Վիսկոնտիի նկարահանած ֆիլմերին։ 1983-1984 թվականներին նա անգամ նկարահանվել է ամերիկյան հայտնի «Դինաստիա» օճառային օպերայում։

Հելմուտ Բերգերն ակնհայտ բիսեքսուալ է, նրան սիրավեպեր են վերագրվում երկու սեռերի հայտնի կերպարների հետ։ Նա շատ է հայտնվել գերմանական ու ավստրիական հեռուստաընկությունների թոք-շոուներում (ինչը հաճախ սկանդալներով է ավարտվել)։ 1998 թվականին Բերգերը հրատարակել է ինքնակենսագրական «*Ich*» () գիրքը, որի մեծ մասը նվիրված է իր անձնական կյանքին։

## Ֆիլմեր

## Պարգևներ և մրցանակներ
1969 թվականին Բերգերն առաջադրվել է «Ոսկե գլոբուս» մրցանակաբաշխությանը «Աստվածների վախճանը» ֆիլմում խաղացած դերի համար, իսկ Լյուդվիգի դերը նրան բերել է Իտալիայի ազգային «Դեվիդ դի Դոնաթելո» կինոմրցանակը։ 
2007 թվականին Բերգերն արժանացել է Բեռլինի կինոփառատոնի «Թեդի» հատուկ մրցանակին (մրցանակը տրամադրվում է այն կինոաշխատանքների համար, որոնք քննարկում են սեռական փոքրամասնությունների խնդիրները)։

## Ծանոթագրություններ

## Արտաքին հղումներ
* 
* Մեծ հանրագիտարանային բառարան
* Հելմուտ Բերգերի ոչ պաշտոնական կայքը, ներառում է ''Ich''-ի թարգմանությունը   
* 

Կատեգորիա:Ավստրիացի դերասաններ
Կատեգորիա:Ավստրիացի կինոդերասաններ
Կատեգորիա:Ավստրիացի մոդելներ
Փրկչի պայծառակերպության եկեղեցի (Կոնստանտինովսկ)

**Փրկչի Պայծառակերպության եկեղեցի** (), ուղղափառ տաճար Ռուսաստանի Դաշնության Ռոստովի մարզի Կոնստանտինովսկ քաղաքում։ Ենթարկվում է Ռուս Ուղղափառ եկեղեցու Վոլգոդոնսկի և Սալսկի թեմի Սեմիկարակորսկի գործակալությանը։

Հասցեն` Ռուսաստան, Ռոստովի մարզ, Կոնստանտինովսկ քաղաք, Օվչարովի փողոց, 4։

## Պատմություն
Ռոստովի մարզի Կոնստանտինովսկ քաղաքի Փրկչի Պայծառակերպության տաճարը նախկին բանտային տաճար է։ 19-րդ դարում Դոնի զորքի մարզի շրջանային յուրաքանչյուր գյուղում անպայման բանտ է եղել, որը նաև անվանում էին բանտային դղյակ։ Դրանց կից բանտարկյալների շրջանում ծիսակատարություններ անցկացնելու համար գործում էր եկեղեցի։

1861 թվականին Դոնի Կոնստանտինովսկայա գյուղում զինվորական միջոցներով կառուցվել է բանտ, ուստի քաղաքում դրան կից պետք է կառուցվեր և բանտային եկեղեցի։ 1896 թվականին Կոնստանտինովսկայա գյուղում կառուցվել է աղյուսե բանտային տաճար հանուն Տիրոջ Պայծառակերպության։ Տաճարն օծվել է 1896 թվականի հունիսի 22-ին։ Ծիսակատարությունների ժամանակ եկեղեցին կարող էր տեղավորել մինչև 60 բանտարկյալի։ Տաճարը երկլանջ տանիքով մեկհարկանի աղյուսե շենք էր, առանց զանգակատան և ուղղափառ խաչով տանիքին։ Շենքն ունեցել է կիսաշրջանաձև պատուհաններ, միջհարկային քիվ ամբողջ երկայնքով, որմնասյուներ։

Պայծառակերպության եկեղեցին չի ունեցել կղերականություն և ծուխ, այնտեղ չեն լրացվել սեփական եկեղեցական փաստաթղթեր։ Դրանք լրացրել են Սուրբ Նիկողայոս եկեղեցում։ այծառակերպության բանտային եկեղեցու այցելուները տեղական բանտի կալանավորներն էին։ Սակայն այս տաճարում հատուկ տեղ էր հատկացված մոտակա տներում բնակվող ծխականների համար, որոնք կարող էին իրականացնել ժամերգություններ այս եկեղեցում։

Խորհրդային տարիներին, մոտավորապես 1920-ական թվականներին, տաճարը փակվեց։ Ժամանակի ընթացքում այն խարխլվեց, թափվեց սվաղը։

2011 թվականին Փրկչի Պայծառակերպության տաճարը ձեռք բերեց երկրորդ կյանքը. այն վերանորոգվեց, վերսկսվեցին ծիսակատարությունները։ Շենքը ներկվեց սպիտակ, ճարտարապետական զարդերը` կապույտ։

## Հոգևորականություն
Տաճարի վանահայրն է քահանա Սերգեյ Ալեքսանդրովիչ Օվչիննիկովը։

## Տոներ
*Տիրոջ Պայծառակերպության տոն` օգոստոսի 19-ին (նոր տոմարով)

## Ծանոթագրություններ

## Արտաքին հղումներ
* Константиновск. Церковь Спаса Преображения

Կատեգորիա:1896 հիմնադրումներ Ռուսաստանում
Կատեգորիա:Եկեղեցիներ այբբենական կարգով
Կատեգորիա:Ռոստովի մարզի եկեղեցիներ
Ֆիլիպե Վիզեու

**Ֆիլիպե դոս Ռեիս Պերեյրա Վիզեու դո Կարմո** ( ավելի հայտնի է **Ֆիլիպե Վիզեու** անունով, , ), բրազիլացի ֆուտբոլիստ, Ֆլամենգո ակումբի հարձակվող։

## Ակումբային կարիերա
Վիզեուն Ամերիկա Մինեյրո և Ֆլամենգո ակումբի սան է։ 2016 թվականի փետրվարի 11-ին Կարիոկայի Լիգայի շրջանակներում, նա կատարել է իր առաջնաելույթը վերոհիշյալ ակումբի կազմում, Պորտուգեզ ակումբի դեմ խաղի ժամանակ։ Մայիսի 26-ին Շապեկոենսե ակումբի դեմ խաղում նա առաջնախաղով հանդես է եկել բրազիլական Սերիա Ա առաջնությունում։ Այս խաղում նա խփել է իր առաջին գոլը՝ Ֆլամենգո ակումբի կազմում։

## Միջազգային կարիերա
2017 թվականին Վիզեուն, լինելով Բրազիլիայի երիտասարդական հավաքականի կազմում, հանդես է եկել Հարավային Ամերիկայի երիտասարդական առաջնությունում, որը կայացել է Էկվադորում։ Մրցաշրջանում նա խաղացել է ընդդեմ Չիլիի, Պարագվայի, Կոլումբիայի, Արգենտինայի, Վենեսուելայի, Ուրուգվայի և երկու անգամ էլ Էկվադորի հավաքականների։ Էկվադորի, Արգենտինայի, Վենեսուելայի և Պարագվայի հավաքականների հետ բոլոր խաղերի ժամանակ Վիզեուն դարձել է գոլերի հեղինակ։

## Ծանոթագրություններ

## Արտաքին հղումներ
* Ֆուտբոլիստի վիճակակագրությունը soccerway կայքում
 

Կատեգորիա:Բրազիլացի ֆուտբոլիստներ
Կատեգորիա:Բրազիլիայի հավաքականի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Ուդինեզեի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆլամենգոյի ֆուտբոլիստներ
Կանաչ երիզ (նկար)

**«Կանաչ երիզ»** (), հայտնի է նաև հեղինակային անվանումով՝ «Մադամ Մատիս» (), ֆրանսիացի գեղանկարիչ և քանդակագործ, ֆովիզմի կարկառուն ներկայացուցիչ Անրի Մատիսի նկարներից։ Կտավը հեղինակը վրձնել է 1905 թվականին։ Յուղաներկով կտավի չափերն են 40,5 × 32,5 սմ։ «Կանաչ երիզ» ստեղծագործությունը այսօր պահպանվում և ցուցադրվում է Դանիայի ազգային պատկերասրահում (Կոպենհագեն, Դանիա)։

## Պատմություն և նկարագիր
«Կանաչ երիզ» ստեղծագործությունը, որտեղ հեղինակը պատկերել է կնոջը՝ մադամ Մատիսին, ժամանակակիցներին ապշեցրել է իր «անճոռնությամբ»։ Քննադատ Ժաք Ռիվիերը նկարի մասին արտահայտվել է հետևյալ կերպ.«Նա նկարում է ճշմարտությունը, սարսափելի ճշմարտությունը»։

Յուղաներկի քանակությունն ու գույների առատությունը կարող են դուրս գալ նույնիսկ Մատիսի սիրելի ոճի՝ ֆովիզմի ժանրի սահմաններից դուրս։ Նկարի ֆոնը զբաղեցնում է երեք տարբեր գույներից բաղկացած հարթությունը, որը և կազմում է ողջ կոմպոզիցիան։

Մադամ Մատիսի սանրվածքը հեղինակը վրձնել է սև ու կապտամանուշակագույն երանգավորումներով. այն կոմպոզիցիոն առումով հավասարակշռվում է վառ ֆոնային մանուշակագույն բծով։ Վառ վարդագույն և մուգ կանաչավուն երանգներով արված դեմքի կողմերը սահմանազատվում են նկարի բանալին հանդիսացող տարրով՝ կանաչ երիզով։ Այն հատում է մադամ Մատիսի դեմքը վերից վար և ֆոկուսավորվում է քթի վրա։

Այս տեղծագործությունը գնվել է Սառա և Մայքլ Սթայնների կողմից, որոնք էլ հենց տվել են նկարի երկրորդ, հիմնական անվանումը՝ «Կանաչ երիզ»։ Այսօր այն պահպանվում և ցուցադրվում է Կոպենհագենում՝ Դանիայի ազգային պատկերասրահում։

## Ծանոթագրություններ

## Արտաքին հղումներ
* «Зелёная полоса» на сайте «Родон»
* «Зелёная полоса» на сайте Государственного музея искусств  

Կատեգորիա:Անրի Մատիսի նկարներ
Կատեգորիա:Ֆրանսիայի արվեստ
Կատեգորիա:1905 նկարներ
Կատեգորիա:Կոպենհագենի պետական պատկերասրահի նկարներ
Կատեգորիա:Կանանց դիմապատկերներ
Տիրոջ Հարության տաճար (Բատայսկ)

**Տիրոջ Հարության տաճար (Հարության տաճար)** (), ուղղափառ տաճար Ռուսաստանի Դաշնության Ռոստովի մարզի Բատայսկ քաղաքում։

## Պատմություն
ձախից|մինի|220x220փքս|Եկատերինոսլավի թեմի տեղեկատու գիրք

Հարության եկեղեցին կառուցվել է 1872 թվականին Դոնի զորքի մարզի Կոյսուգ գյուղում (այժմ` Բատայսկի մաս), Ենթարկվել է Եկատերինոսլավի թեմին։ Տաճարը եղել է փայտե` աղյուսե ցոկոլով։ Ունեցել է հինգ գմբեթ` մեկ մեծ և չորս փոքր։ Հարության եկեղեցու զանգակատունն ամբողջությամբ աղյուսե էր։ Ըստ Սրբազան Սինոդի տնտեսական բաժնի փաստաթղթերի` 1910 թվականի դրությամբ եկեղեցական գույքի մաս էին դպրոցը, պահակատունը, քահանայի տունը և օժանդակ շինություններ։

1930-ական թվականներին Հարության եկեղեցին փակվել է և ավերվել։ Մինչև մեր օրերը պահպանվել է միայն զանգակատան առաջին հարկը։

1989 թվականին, ԽՍՀՄ վերակառուցման տարիներին, գրանցվել է Հարության տաճարի ուղղափառ համայնքը, և 1990 թվականին եկեղեցական նախկին մանկապարտեզի տարածքում սկսվել են Հարության եկեղեցու վերականգնման աշխատանքները ըստ Բորիս Վիննիկովի նախագծի (17-րդ դարի մոսկովյան-յարոսլավլյան ճարտարապետության ոճով)։ 1995 թվականի նոյեմբերի 4-ին նոր տաճարում մատուցվել է առաջին Աստվածային պատարագը։ Ժամանակի ընթացքում կառուցվել են նաև զանգակատունը, տնտեսական շինություններ, բարեկարգվել է եկեղեցու բակը։ 2006 թվականին ծուխը ձեռք է բերել նոր զանգեր զանգակատան համար։ Շինարարությունն ամբողջությամբ ավարտվել է 2006 թվականին, և նույն թվականի սեպտեմբերի 5-ին Տիրոջ Հարության տաճարն օծվել է գործող հովվապետի կողմից։

## Ծանոթագրություններ

## Արտաքին հղումներ
* Сайт храма
* Батайск. Церковь Вознесения Господня.
* Храмы города Батайска
* В храме Вознесения Господня Батайска состоялся выпуск учащихся курсов звонарей 

Կատեգորիա:1872 հիմնադրումներ Ռուսաստանում
Կատեգորիա:Ռոստովի մարզի եկեղեցիներ
Մարկո Դոնադել

**Մարկո Դոնադել** (, ), իտալացի ֆուտբոլիստ, MLS-ի  Մոնրեալ Իմպակտ ակումբի կիսապաշտպան։ 21 տարեկանում հանդես էր գալիս Իտալիայի երիտասարդական հավաքականի կազմում, թիմի ավագ էր։ 2004 թվականի սեպտեմբերի 27-ին Իտալիայի Հանրապետության համար ունեցած վաստակի համար արժանացել է պատվո շքանշանի։

## Կարիերա
Մարկո Դոնադելը սկսել է իր կարիերան Միլանի երիտասարդական հավաքականում։ 2000-2002-ական թվականներին Դոնադելը խաղում էր «Միլանի» գլխավոր կազմում, բայց միայն 1 խաղ էր անցկացրել։ Այնուհետև Դոնադելը երկար ժամանակ խաղացել է վարձավճարով, սկզբում «Լեչչե» ակումբում, իսկ հետո «Պարմե» և «Սամպդորիի» ակումբներում։ 

2005 թվականի հունվարին Դոնադելը վարձույթի է տրվել «Ֆիորենտինա»-ին, իսկ մրցաշրջանի վերջում ակումբը հետ է գնել նրան 1,3 մլն եվրոյով։ Այնտեղ նա խաղացել է դաշտի կենտրոնում, Քրիստիանա Բրոքի հետ ձևավորելով ամենաուժեղ կիսաեզրափակիչ գծերից մեկը։ 2005/06 մրցաշրջանում Դոնադենը լուրջ վնասվածք է ստացել, իսկ վերականգնումից հետո սկսեց բարձր արդյունքներ ցույց տալ։ 2007 թվականի հունվար 28-ին, Դոնադելը նորից վնասվածք ստացավ, վերականգնումը տևեց 4 ամիս, իսկ նրա տեղը զբաղեցրել է Ռիկարդո Մոնտոլիվոն, ով նույնիսկ Դոնադելի վերականգնումից հետո հիմնական ակումբում նրա տեղն է զբաղեցրել։

2011 թվականի ամռանը, որպես ազատ գործակալ, տեղափոխվել է «Նապոլի»։ Սակայն առաջնության մեկնարկից առաջ վնասվածք ստացավ, որի պատճառով խաղացողը ստիպված էր սպասել վեց ամիս։ Հունվարին Դոնադենը կարողացավ վերականգնվել և խաղալ Իտալիայի գավաթի առաջնության ժամանակ «Նապոլի» կազմում «Չեզենի» դեմ, սակայն նրա մոտ ռեցիդիվ առաջացավ, որի պատճառով կիսապաշտպանը չի խաղացել ավելի շատ հանդիպումների ժամանակ։

2014 թվականին դեկտեմբերի 1-ին MLS Մոնրեալ Իմպակտ ակումբը հայտարարեց Դոնադենի հետ պայմանագրի կնքուման մասին։ Մարկոն սկսեց հանդես գալ ակումբի համար, 2015 թվականին հունվարի 1-ից։

## Ձեռքբերումներ
* Արժանացել է Իտալիայի ֆուտբոլի գավաթին։ 2012

## Ծանոթագրություններ

## Արտաքին հղումներ
* 
* Միասնական էջի figc.it 

Կատեգորիա:2004 թվականի Ամառային օլիմպիական խաղերի բրոնզե մեդալակիրներ
Կատեգորիա:Իտալացի ֆուտբոլիստներ
Կատեգորիա:Միլանի ֆուտբոլիստներ
Կատեգորիա:Վերոնայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆիորենտինայի ֆուտբոլիստներ
Կատեգորիա:Սամպդորիայի ֆուտբոլիստներ
Կատեգորիա:Պարմայի ֆուտբոլիստներ
Կատեգորիա:Լեչեի ֆուտբոլիստներ
Կատեգորիա:Նապոլիի ֆուտբոլիստներ
Կատեգորիա:Իտալացի ֆուտբոլային մարզիչներ
Կատեգորիա:Ֆիորենտինա ՖԱ մարզիչներ
Փարիզ (ֆիլմ)

**«Փարիզ»** () 2008 թվականին նկարահանված ֆիլմ, որի ռեժիսորն է Սեդրիկա Կլապիշան։

## Սյուժե
Պիեռը նախկինում պրոֆեսիոնալ պարող էր։ Պիեռը տառապում է սրտի հիվանդությունից։ Նա նստաց հիվանդանոցում սպասում էր, որպեսզի կատարեն փոխպատվաստում, դրանից է կախվաց՝ կապրի՞ նա, թե՝ չէ։ Նա նստաց պատշգամբին նայում էր մարդկանց։ Երբ, որ Պիեռը տեղափոխվում է իր քրոջ մոտ, որն ապրում է իր երեք երեխայի հետ, Պիեռը որոշում է չխմբագրել իր քրոջը և ձեռք չբերել նոր սովորություններ։

## Դերերում
* Ժուլիետ Բինոշ
* Ռոմեն Դյուրիս
* Մելանի Լորեն
* Ֆաբրիս Լուկին
* Դյուպանտել Ալբեր
* Կարին Վիար
* Օլիվիա Բոնամի
* Ֆրանսուա Կլյուզե
* Ժիլ Լելուշ

## Սաունդթրեք
# Kraked Unit - "Munivers De Paris"
# Wax Tailor (feat. Charlotte Savary) - "Seize The Day"
# Artur Nunes - "Tiea"
# Kraked Unit - "L'air Des Cendres"
# Rosemary Clooney - "Sway"
# Quincy Jones - "Comin' Home Baby"
# Philippe Katerine - "Louxor J'adore"
# Wilson Pickett - "Land of a Thousand Dances"
# Grant Phabao pres. Carlton Livingston and The Lone Ranger - "Running For My Life"
# Kraked Unit - "Douala Paris"
# Kraked Unit - "I Love Bidoche"
# Kraked Unit - "Ah Hum Babe"
# Adrag - "I don 't give a F..."
# Kraked Unit - "Les Fleurs Du Slam"
# Erik Satie - "Gnossienne N°1"

## Ծանոթագրություններ

## Արտաքին հղումներ
*  
* 
* 
* 
* 
* 
* Allocine.fr article 
* Trailer with English subtitles

Կատեգորիա:2000-ականների ֆրանսերեն ֆիլմեր
Կատեգորիա:2008 ֆիլմեր
Կատեգորիա:Փարիզում նկարահանված ֆիլմեր
Կատեգորիա:Ֆիլմեր Փարիզի մասին
Կատեգորիա:Ֆրանսերեն ֆիլմեր
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական կինոկատակերգություններ
Կատեգորիա:Ֆրանսիական մելոդրամա ֆիլմեր
Կատեգորիա:Ֆրանսիական ֆիլմեր
Կատեգորիա:Ֆրանսիայում նկարահանված ֆիլմեր
Շահեն Կարամանուկյան

**Շահեն Լևոնի Կարամանուկյան** (), հայ քաղաքական և պետական գործիչ։ Պատմական գիտությունների թեկնածու (1979)։

## Կենսագրություն
Շահեն Կարամանուկյանը ծնվել է 1956 թվականին` Սիրիայի Հալեպ քաղաքում՝ ծառայողի ընտանիքում։ 1965 թվականին ընտանիքը հայրենդարձել է։ 1979 թվականին ավարտել է Երևանի պետական համալսարանի արևելագիտության ֆակուլտետը։ 1981-1990 թվականներին եղել է ՀԽՍՀ ԳԱ արևելագիտության ինստիտուտի ասպիրանտ, այնուհետև՝ գիտաշխատող։

## Գործունեություն
1990-1991 թվականներին՝ ՀԽՍՀ գերագույն խորհրդի նախագահի խորհրդական, 1991-1997 թվականներին՝ ՀՀ նախագահի աշխատակազմի ղեկավար, 1997-1998 թվականներին՝ ՀՀ կառավարության աշխատակազմի ղեկավար-նախարար, օպերատիվ հարցերի նախարար, 1999-2000 թվականներին կրկին ղեկավարել է ՀՀ կառավարության աշխատակազմը։

2001 թվականից դասավանդում է Երևանի պետական համալսարանի արևելագիտության ֆակուլտետի արաբագիտության ամբիոնում։

## Ծանոթագրություններ

Կատեգորիա:ԵՊՀ դասախոսներ
Կատեգորիա:ԵՊՀ շրջանավարտներ
Կատեգորիա:Հայ պետական գործիչներ
Կատեգորիա:Հայ քաղաքական գործիչներ
Կատեգորիա:Պատմական գիտությունների թեկնածուներ
Էլվաշ

**Էլվաշ** (; []), քաղաք Պորտուգալիայում, համանուն մունիցիպալիտետի կենտրոնը։

Քաղաքի բնակչության թվաքանակը կազմում է 15,5 հազար մարդ, մունիցիպալիտետի բնակչությանը՝ 22,5 հազար մարդ։ Քաղաքը և մունիցիպալիտետը մտնում են տնտեսա-վիճակագրական Ալենտեժու տարածաշրջանի և Ալտու Ալենտեժու ենթաշրջանի մեջ։ Հին վարչական բաժանմամբ մտել է Ալտու Ալենտեժու նահանգի կազմի մեջ։

## Դիրք
Էլվաշը գտնվում է Պորտալեգրի քաղաքից 59 կմ դեպի հարավ-արևելք։

Մունիցիպալիտետը սահմանակից է.
* հյուսիսում՝ Արրոնշեշ մունիցիպալիտետին, 
* հյուսիս-արևելքում՝ Կամպու Մայոր մունիցիպալիտետին, 
* հարավ-արևելքում՝ Իսպանիային, 
* հարավում՝ Ալանդրոալ, Վիլա Վիսոզա մունիցիպալիտետներին,  
* արևմուտքում՝ Բորբա, Մոնֆորտե մունիցիպալիտետներին։

## Բնակչություն

## Պատմություն և ճարտարապետություն
Քաղաքը հիմնադրվել է 1229 թվականին։ Նոր ժամանակներում ամրացվել է ամրաշինական գիտության վերջին խոսքին համապատասխան (հոլանդական դպրոց) որպես կայազորային միջնաբերդ Իսպանիայի հետ սահմանի վրա։

Քաղաքի կենտրոնում պահպանվել են բազմաթիվ զորանոցներ, ինչպես նաև մեծ ջրանցույց։ Օրինակելի է Էլվաշի բաստիոնային ամրաշինական համակարգը, որը 2012 թվականին հայտարարվել է ՅՈՒՆԵՍԿՕ-ի Համաշխարհային ժառանգության հուշարձան։

## Բնիկներ
Անտոնիո Ալմեյդա Ֆիգուեյրա, պորտուգալացի ռազմական գործիչ, ֆիլհելեն, Հունաստանի 1821-1829 թվականների ազատագրական պատերզամի մասնակից։

## Շրջաններ

## Ծանոթագրություններ

## Արտաքին հղումներ
* Մունիցիպալիտետի պաշտոնական կայք

Կատեգորիա:Համաշխարհային ժառանգության օբյեկտներ այբբենական կարգով
Կատեգորիա:Պորտուգալիայի քաղաքներ
Գուստավո Կուելյար

**Գուստավո Լեոնարդո Կուելյար Գալեգո** (, ), կոլումբիացի ֆուտբոլիստ, Ֆլամենգո ակումբի և Կոլումբիայի հավաքականի կիսապաշտպան։

## Ակումբային կարիերա
Կուելյարը իր պրոֆեսիոնալ կարիերան սկսել է Դեպորտիվո Կալի ակումբում։ 2008 թվականին հա հայտնվել է թիմի հիմնական կազմում։ Հուլիսի 12-ին Էնվիգադո ակումբի հետ խաղի ժամանակ նա կատարել է իր առաջնաելույթը Մուստանգայի գավաթում։ 2010 թվականին Կուելյարը Դեպորտիվո Կալի ակումբի կազմում մասնակցել է Կոլումբիայի գավաթին։ 2012 թվականին Կուելյարը դարձել է թիմի հիմնական խաղացող։ 2013 թվականի փետրվարի 2-ին Օնսե Կալդես ակումբի դեմ խաղում նա խփել է իր առաջին գոլը թիմի կազմում։ 2014 թվականին Կուէլյարը վարձավճարով տեղափոխվել է Ատլետիկո Խունիոր ակումբ։ Հուլիսի 27-ին Ունիաուտոնամա ակումբի դեմ խաղում նա կատարել է իր առաջնաելույթը նոր թիմի կազմում։ Խունիոր ակումբի կազմում Կուելյարը երկու անգամ դարձել է արծաթե մեդալակիր, Կոլումբիայի գավաթի շրջանակներում։

2016 թվականի սկզբին Կուելյարը տեղափոխվել է բրազիլական Ֆլամենգո ակումբ։ Փետրվարի 18-ին Ամերիկա Մինեյրո ակումբի դեմ խաղի ժամանակ նա կատարել է իր առաջնայելույթը բրազիլական Սերիա Ա-ում։

## Միջազգային կարիերա
2009 թվականին Կուելյարը զբաղեցրեց չորրորդ տեղն աշխարհի երիտասարդական առաջնությունում, որը կայացել էր Նիգերիայում։ Մրցաշրջանում նա խաղացել է Նիդերլանդների, Իրանի, Գամբիայի, Արգենտինայի, Թուրքիայի, Շվեյցարիայի և Իսպանիայի հավաքականների հետ խաղերում։ Գամբիայի հետ խաղի ժամանակ Կուելյարը դարձել է դուբլի հեղինակ։

2011 թվականին Կուելյարը գնաց Պերու՝ մասնակցելու Հարավային Ամերիկայի երիտասարդական առաջնությանը։ Այս մրցաշրջանում նա խաղացել է Չիլիի, Արգենտինայի, Պարագվայի,  Էկվադորի և Բրազիլիայի հավաքականների դեմ խաղերին։

2015 թվականի սեպտեմբերի 9-ին Պերուի հավաքականի հետ ընկերական խաղի ժամանակ, նա կատարել է իր առաջնաելույթը Կոլումբիայի հավաքականի կազմում։

## Ձեռքբերումներ
**Ակումբային**

 **«Դեպորտիվո Կալի»**
* Կոլումբիայի գավաթակիր — 2010

 **«Ատլետիկո Խունիոր»**
* Կոլումբիայի գավաթակիր — 2015

## Ծանոթագրություն

## Արտաքին հղումներ
* 
* Ficha en BDFA
* Ficha en Dimayor.com 
 

Կատեգորիա:Կոլումբիայի հավաքականի ֆուտբոլիստներ
Կատեգորիա:Կոլումբիացի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆլամենգոյի ֆուտբոլիստներ
Fujifilm

**Fujifilm Holdings Corporation** կամ **Fujifilm** (), ճապոնական ընկերություն, հայտնի է որպես տեսախցիկների, ֆոտոժապավենների և կինոժապավենների արտադրող։ Ընկերությունը նաև թողարկում է բժշկան տեխնիկա, հումք կինոարդյունաբերության համար և այլ ապրանքներ։ Fujifilm-ը մտնում է աշխարհի 100 ամենանորարար ընկերություների ցանկի մեջ ըստ Thomson Reuters գործակալության։

Fujifilm-ը համարվում է աշխարհի մեծագույն տեսախցիկ արտադրողը, որն ունի լաբորատորիաներ, ֆաբրիկաներ և ներկայացուցչություններ Ասիայում, Եվրոպայում և Հյուսիսային Ամերիկայում։

Ընկերության նախագահը Սիգետակա Կամորին է։ Ընկերության գլխավոր գրասենյակը գտնվում է Մինատոյում (Տոկիո, Ճապոնիա).

## Արտադրանք
Վերջին 20 տարում Fujifilm ընկերության արտադրանքը անընդհատ ստանում է TIPA մրցանակներ։

Ընկերության արտադրանքը.

* գունավոր սլայդային ֆոտոժապավեններ
** Velvia սլայդային ժապավեն, օգտագործվում է բնությունը և բնապատկերները նկարելիս։
** Provia սլայդային ժապավեն, Velvia-ից տարբերվում է ավելի բնական գույներով։
** Astia սլայդային ժապավենը գրասենյակային և դիմանկար նկարելու համար։
** Sensia սլայդային ժապավենը ֆոտոսիրահարների համար։
* Նեգատիվ ֆոտոժապավեն
** Pro 400H 
** Pro 800Z 
** Pro 160C և Pro 160S (в прошлом — NPC и NPS):
** Superia
** Superia Reala
** Superia X-TRA
** Nexia
** Press
* Տեսախցիկներ
** ժապավենային
*** Fuji GX680.
*** Fujica.
*** Fuji TX-1 և Fuji TX-2, GX617 և G617, Fuji GX617
** Թվային
*** FinePix
*** Փոխվող օբյեկտիվներով՝ X-Pro1, Х-Pro2, X-T1, X-T2, X-T10, X-E1, X-E2, X-E2s X-M1, X-A1, X-A3
*** Պրեմիում դասի կոմպակտ տեսախցիկներ՝ X20, X30, X70, X100, X100S, X100T
* Օպտիկական սարքավորումներ 
** Fujinon XF օբյեկտիվներ
* Ֆոտոթուղթ
* Շիթային տպիչի թղթեր
* Տվյալների մագնիսային կրիչներ
* Տվյալների օպտիկական սարքավորումներ
* Ֆոտոտեխնիկական ժապավեն
* ռենտգենյան հետազոտությունների համար ժապավեն
* Նյութեր որոնք օգտագործվում են հեղուկբյուրեղային էկրաների արտադրության մեջ
* Միջին ֆորմատի տեսախցիկներ Fujifilm և Fujica
* Fuji կինոժապավեն
* Այլ ապրանքներ

## Ծանոթագրություններ

## Արտաքին հղումներ
*Fujifilm-ի պաշտոնական կայքը
*Ֆուջիֆիլմը Ռուսաստանում
*Fujifilm կրթական ծրագիրը

Կատեգորիա:1934 հիմնադրումներ Ճապոնիայում
Կատեգորիա:Ճապոնական ապրանքանիշեր
Կատեգորիա:Ճապոնական ընկերություններ
Կատեգորիա:ՆԱՍԴԱՔ-ում ցուցակված ընկերություններ
Դևիդ Բրայան Վուդսայդ

**Դևիդ Բրայան (Դ. Բ․) Վուդսայդ** (, ), ամերիկացի դերասան։

Վուդսայդը առավել հայտնի է Սպիտակ տան շտաբի ղեկավարի՝ Ուեյն Փալմերի դերով, «24 ժամ» հեռուստասերիալում։ Նրա մյուս դերերի շարքում առանձնանում են՝ «Բաֆֆի` վամպիրների բնաջնջողը» (Ռոբին Վուդ), «Ծնողները» (բժիշկ Ջո Պրեստիջ), «Suits» (Ջեֆֆ Մալոն) և «Լյուցիֆեր» (Ամենադիել) սերիալները։

## Երիտասարդ կյանք և կրթություն
Վուդսայդը ծնվել է Ճամայկայում, Քուինս, Նյու Յորք։ Սովորել է Ռոյ Կ․ Կետչամի միջնակարգ դպրոցում և ստացել է բակալավրի դիպլոմ Օլբանի Համալսարանում։ Վուդսայդը ավարտել է Յելի համալսարանի դերասանական դպրոցը։

## Անձնական կյանք
2006 թվականից մինչև 2010 թվականը հանդիպում էր դերասանուհի Գոլդեն Բրուքսի հետ։ Նախկին զույգը ունի դուստր՝ Դակոտան, որը ծնվել է 2009 թվականի սեպտեմբերին։

## Ֆիլմագրություն

## Ծանոթագրություններ

Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի ռեժիսորներ
Միգել Տրաուկո

**Միգել Անխել Տրաուկո Սաավեդրա** (, ) պերուացի ֆուտբոլիստ, Ֆլամենգո ակումբի և Պերուի հավաքականի պաշտպան։

## Ակումբային կարիերա
Միգելը իր կարիերան սկսել է Ունիոն Կամերսիո ակումբում։ 2011 թվականի փետրվարի 13-ին Ալյանսա Լիմա ակումբի դեմ խաղում նա կատարեց իր առաջնաելույթը Պերուի առաջնությունում։ Փետրվարի 20-ին Խուան Աուրիչ ակումբի դեմ խաղում Միգելը խփում է իր առաջնին գոլը Ունիոն Կամերսիո ակումբում։ Բոլոր անցկացրած հինգ մրցաշրջաններում Միգելը ընդհանուր անցկացրել է 150 խաղ։

2016 թվականի սկզբին Միգելը տեղափոխվել է Ունիվերսիթարիո ակումբ։ Փետրվարի 7-ին Այկուչո ակումբի դեմ խաղի ժամանակ նա կատարել է իր առաջնախաղը նոր թիմի կազմում։ Հոկտեմբերի 19-ին Ալյանսա Ատլետիկո ակումբի դեմ խաղի ժամանակ նա խփել է իր առաջին գոլը Ունիվերսիթիո ակումբի կազմում։

2017 թվականի սկզբին Միգելը դարձել է բրազիլական Ֆլամենգո ակումբի խաղացող։ Հունվարի 29-ին Կարիոկայի Լիգայի շրջանակներում՝ Բաովիստա ակումբի դեմ խաղի ժամանակ նա կատարել է իր առաջնայելութը նոր թիմի կազմում։ Նույն խաղում Միգելը խփել է իր առաջին գոլը Ֆլամենգո ակումբում։ Մայիսի 13-ին Ատլետիկո Մանեյրո ակումբի դեմ ժաղի ժամանակ նա կատարել է իր առաջնախաղը բրազիլիական Սերիա Ա առաջնությունում։

## Միջազգային կարիերա
2014 թվականի օգոստոսի 7-ին նա Պանամա ակումբի դեմ ընկերական խաղի ժամանակ նա կատարել է իր առաջնաելույթը Պերուի հավաքականում, փոխարինման դուրս գալով երկրորդ խաղակեսում՝ Յոտունա Յոսիմարայի հետ։

2016 թվականի ամռանը Միգելը մասնակցել է Ակերիկայի գավաթին՝ որը կայացել է ԱՄՆ-ում։ Մրցաշրջանում նա խաղացել է Հայիթի, Էկվադորի, Բրազիլիայի և Կոլումբիայի հավաքականների հետ խաղերում։

## Ծանոթագրություն

## Արտաքին հղումներ
* 
* ֆուտբոլիստի էջը sports.ru կայքում
 

Կատեգորիա:Պերուի հավաքականի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Ֆլամենգոյի ֆուտբոլիստներ
Կատեգորիա:Սենտ Էտիենի ֆուտբոլիստներ
Պեկորինո Ռոմանո

**Պեկորինո Ռոմանո** (), աղի պանիր, որ մտնում է պինդ պանիրների դասի մեջ։ Արտադրվում է Իտալիայում։ Պատրաստման համար օգտագործում են ոչխարի կաթը, որ արածեցվում են Լացիի շրջանում և Սարդինիա կղզում։

## Պատմություն
Այս պանիրն առաջին անգամ պատրաստվել է Հռոմի արվարձաններում 2 հազարամյակ առաջ։ Այն ժամանակվա պատրաստման եղանակները պահպանվել են մինչև մեր օրերը։ Պանրի այս տեսակը Հին Հռոմի լեգեոներների սովորական սնունդն էր, նրանք վերցնում էին այն արշավանքների գնալիս։ Մինչև 1884 թվականը պանիրն արտադրվում է Լացիում։ Հետո քաղաքական իշխանությունները մտցրին որոշակի սահմանափակումներ, և պանիրն արգելվեց պատրաստել հռոմեական խանութներում։ Նրա արտադրությունը տեղափոխեցին Գավոիի, որը գտնվում է Սարդինիայի կղզում։

## Նկարագրություն
Պանիրն անուշաբույր է և կծու՝ յուրահատուկ աղի համով։ Պանրի պահպանման ժամկետն ազդում է նրա կծվության վրա, սովորաբար այն պահպանվում է 8-12 ամիս։ Ապրանքն ունի գլանաձև կառուցվածք, նրա զանգվածը կազմում է 5,5-ից 22 կիլոգրամ։ Գլխի տրամագիծը 20 սանտիմետր է, իսկ բարձրությունը՝ 30 սանտիմետր։ Պանիրն ունի հարթ մակերես և պինդ կառուցվածք։ Գույնը տատանվում է սպիտակից մինչև կաթնային։ Համը և բույրը հիշեցնում է կաթ։ Կաթի խտությունը, որն օգտագործվում է պանրի մեջ, չպետք է լինի 6,8 %-ից պակաս։ Պանիրը պարունակում է ամինաթթուներ, ֆոսֆոր, կալցիում, վիտամին A, B, PP, C և E։ Մեղրով մատուցում են որպես աղանդեր։

## Պատրաստում
Պանրի պատրաստման գործընթացն սկսվում է նոյեմբերից և տևում է մինչև հունիս։ Կաթը եռացնում են մինչև 45 աստիճան և սպասում են մեկ օր։ Հետո սկսում են պանրի պատրաստման գործընթացը։ Պատրաստելուց հետո 90 օրվա ընթացքում պանիրն ավելի չորանում է և աղիանում։ Պանրի գլուխները տեղադրում են հատուկ տարաների մեջ, որտեղ պահպանվում է բարձր խոնավություն և ոչ բարձր ջերմաստիճան։ Այդտեղ նրանք մնում են շուրջ մեկ տարի։

## Ծանոթագրություններ

Կատեգորիա:Իտալական պանիրներ
Կատեգորիա:Պանիրներ ոչխարի կաթից
Կատեգորիա:Պինդ պանիրներ
Մահվան էկրան

[200px|մինի|աջից|Kernel panic, [Մաք ՕԷս Տաս|MacOS X-ում]]
**Մահվան էկրան**, էկրանապահի ծածկալեզու անվանումը, որը հայտնվում է օպերացիոն համակարգի վթարի ժամանակ։ Երբ էկրանապահը հայտնվում է էկրանին, տվյալ ժամանակ հարկավոր է վերագործարկել համակարգիչը չպահպանված ինֆորմացիան կորցնելով։

Երբեմն օպերացիոն համակարգի միջուկում սկսվում է ներքին ինքնափորձարկում, որը որ չպետք է լինի։ Դա նշանակում է, որ միջուկը կամ սարքավարները աշխատում են վթարային ռեժիմում, և խնդիրը լուծվում է միայն վերաթարմացման միջոցով։ Այն միկրոկոնտրույատորները, որոնք աշխատում են առանց մարդու միջամտության վերաթարմացվում են առանց որևէ հարցման։ Սակայն անհատական համակարգիչները, որպես կանոն ունեն հագեցված մոնիտոր և հնարավորություն են տալիս համեմատաբար անքակտելի անձին (օգտագործող կամ համակարգային ադմինիստրատոր) փոխարինել ապարատի կամ ծրագրային ապահովման մասերը։

Այն սարքերը, որոնց օգտագործողը ծառայել չի կարող (նվագարկիչներ, բջջային հեռախոսներ, խաղային կոնսուլներ․․․) «մահվան  էկրան» կարող է անվանվել այն էրանապահը, որը հայտնվում է սարքի կոտրվելու դեպքում։

## Օպերացիոն համակարգի ոչ ճիշտ աշխատանքի պատճառ
* Ծրագրային ապահովման լուրջ ձախողումները։ Մասնավորապես, եթե սխալը տեղի է ունենում որևէ դրայվերի մեջ։ 
* Տարբեր մոդելներում տարբեր տեսակի անսարք էկրաններ սովորաբար խոսում են սխալ RAM- ի մասին։ 
* Պրոցեսորի և հիշողության գերտաքացում։
* Սարքավարի միջուկի սխալը։
* Անհաջող գրված չարամիտ ծրագիր, որը ներթափանցում է զրոյական օղակի պաշտպանությունը։
* Սարքի պատահական անհաջողություն, որը տեղի է ունենում, օրինակ, էլեկտրամատակարարման հետ։
* Հիմնական հիշողության խափանում, որտեղ տեղակայված է ՕՀ-ն։

## Մահվան էկրանի տեսակներ
* Կարմիր, Atari Jaguar, Վինդոուզի որոշ տարբերակներում, Վիստա, Վինդոուզ 2008 և Lotus Notes։
* Դեղին, ASP.NET։
* Կանաչ, առանձին սարքեր, օրինակ TiVo, կամ Վինդոուզ 10։
* Կապույտ, Վինդոուզի բոլոր տարբերակներում։
* Մանուշակագույն, VMware ESX Server։
* Սպիտակ, Apple iOS։
* Սև, Windows 3.x, OS/2, XBox 360, Nintendo Wii։
* Guru Meditation, Amiga։
* Kernel panic, Unix-ի տարբերակներում, այդ թվում նաև Լինուքսում։
* Տխուր Մաք, Apple Macintosh։
* Մահվան կարմիր մատանի, XBox 360։

## Ծանոթագրություններ

## Արտաքին հղումներ
*Microsoft’s Blue Screen of Death is changing to black in Windows 11

Կատեգորիա:Օպերացիոն համակարգեր
Կատեգորիա:Համակարգչային ծրագրեր
Wings: You Never Walk Alone

**Wings: You Never Walk Alone**, BTS հարավկորեական բոյբենդի երկրորդ ստուդիական ալբոմի ընդլայնված թողարկում։ Այն թողարկվեց 2017 թվականի փետրվարի 13-ին։ Կազմված է 18 երգից (որոնցից 15-ը մտնում են օրիգինալ տարբերակի մեջ), և դրանցից երեքը լրացուցիչ թրեքեր են։ Գլխավոր սինգլ դարձավ «Spring Day» ստեղծագործությունը, իսկ բի-սայդ՝ «Not Today»-ը։

## Գրություն և ռելիզ
Ալբոմը թողարկվեց 2017 թվականի փետրվարի 13-ին։ Ընդհանուր առմամբ ալբոմում կա երեք նոր երգ՝ «Spring Day», «Not Today» և «A Supplementary Story: You Never Walk Alone»: Ինչպես նաև ընդգրկված է օրիգինալ միջերգի ամբողջական տարբերակը («Outro: Wings»): «Spring Day» գլխավոր սինգլը, որը թողարկվեց ալբոմի հետ միասին, ռելիզից հետո ավելի քիչ քան մեկ ժամում առաջատարը դարձավ Կորեայի գլխավոր չարտերում՝ Melon-ը, Mnet-ը և Naver Music-ը ներառյալ։ Melon-ը կանգնեցրեց աշխատանքը՝ սերվերի վրա չափազանց շատ ծանրաբեռնվածության պատճառով։ «Spring Day»-ը իր մեջ պարունակում է ջերմ հաղորդագրություններ, որոնք կապված են խմբի երկու անդամների սեփական փորձի հետ (Ռեփ-Մոնսթրի և Շուգայի)՝ հույսի կորստի և հավատարիմ ընկերոջը սպասելու հետ։ «Spring Day»-ը երգ է այլընտրական հիփ-հոփ ժանրում, բրիտանական ռոքի և էլեկտրոնային երաժշտության էլեմնետներով։ Գլխավոր վերադաշնակում է գրված էր Ռեփ-Մոնսթրի կողմից։

## Տեսահոլովակ
2017 թվականի փետրվարի 9-ին ներկայացվեց «Spring Day»-ի պաշտոնական թիզերը։ Փետրվարի 13-ին կորեական ժամանակով կեսգիշերին կայացավ տեսահոլովակի պրեմիերան։ Առաջին օրն այն հավաքեց ավելի քան 9 միլիոն դիտում, դառնալով ամենադիտվող տեսահոլովակը կորեական բոյբենդերի մեջ (եղել է նաև ամենադիտվողը բոլոր կորեական խմբերի մեջ, բայց Twice-ը հասավ նոր ռեկորդի)։

Փետրվարի 10-ին թողարկվեց «Not Today» տեսահոլովակի թիզերը։ Փետրվարի 20-ին այն պաշտոնապես թողարկվեց կես ժամ ուշ տրված ժամից (ենթադրաբար փոփոխությունը կապված էր չարտերում փոփոխությունների հետ) և հավաքեց ավելի քան 10 միլիոն դիտում առաջին 24 ժամերի ընթացքում՝ դնելով բացարձակ ռեկորդ բոլոր կորեական խմբերի մեջ իրենց ամբողջ գործունեության ընթացքում։

## Առևտրային հաջողություններ
Ալբոմի նախնական պատվերները կազմեցին ավելի քան 700 հազար օրինակների առաջին շաբաթվա ընթացքում։ Այն առաջավոր դարձավ Gaon Albums Chart-ում՝ դառնալով №1 դարձած 7-րդ ալբոմը խմբի գործունեության ընթացքում։ Չինաստանում You Never Walk Alone-ը դարձավ շաբաթվա ամենագնվող ալբոմը։

ԱՄՆ-ում ալբոմը դեբյուտ տվեց Billboard 200 չարտերում, դարձնելով BTS-ը միակ կորեական խումբը, որն արդեն 4-րդ անգամ մտավ հետևյալ չարտը։ «Spring Day»-ը նաև դեբյուտ տվեց Billboard Bubbling Under Hot 100 Singles չարտում 15-րդ հորիզոնականից, ինչը նույնպես պատմական իրադարձություն էր կորեական խմբերի համար։

## Թրեք-ցանկ

## Չարտեր
### Շաբաթական չարտեր («Spring Day»)

## Մրցանակներ և անվանակարգեր
### Երաժշտական ծրագրեր

## Ծանոթագրություններ

Կատեգորիա:BTS խմբի ալբոմներ
Կատեգորիա:2016 ալբոմներ
Բարսելոնա (ֆիլմ)

**«Բարսելոնա»** ()՝ Ռեժիսոր Ուայթ Սթիլմենի գեղարվեստական ֆիլմ, որը դուրս է եկել 1994 թվականին։ Ֆիլմի գործողությունները ծավալվում են Բարսելոնայի իսպանական քաղաքում։

## Սյուժե
Ֆրեդ Բոյնթոնը, ՆԱՏՕ-ի սպան, գալիս է իր զարմիկ Թեդիի, մարքեթինգի մասնագետի մոտ, ով ապրում և աշխատում է Բարսելոնայում։ Գործողություններն ընթանում են բռնապետ Ֆրանկոյի վարչակարգի անկումից հետո։ Բարսելոնայում երիտասարդության մեջ տարածվում է հակաամերիկյան տրամադրություն։ Ֆրեդը դառնում է ահաբեկիչների զոհ։ Հիվանդանոցում, նրա անկողնու մոտ երկու զարմիկների փոխհարաբերությունների միահյուսում է տեղի ունենում։

## Դերասանական կազմ
* Թեյլոր Նիքոլս՝ *Թեդ Բոյնթոն
* Քրիս Եիջման ՝ *Ֆրեդ Բոյնթոն
* Թուշկա Բերգեն՝ *Մոնթսերաթ Րավենթոս
* Միրա Սորվինո՝ *Մարթա Ֆերեր
* Փեփ Մունե՝ *Րամոն
* Հելենա Շմիդ՝ *Գրետա
* Նարյա Բադիա՝ *Աուրորա Բովալ
* Թոմաս Գիփսոն՝ *Դիքի Թեյլոր
* Ջաք Գիլփին՝ ''հյուպատոս

## Նկարահանող խումբ
* Սցենարի հեղինակ՝ Ուայթ Սթիլեն
* Ռեժիսոր՝ Ուայթ Սթիլեն
* Օպերատոր՝ Ջոն Թոմաս
* Կոմպոզիտոր՝ Մարք Սուոզո
* Նկարիչ՝
** Հոս Մարիյա Բոթինես
** Էդի Հիգեր
* Մոնտաժ՝ Քրիսոֆեր Թելեսեն
* Պրոդյուսերներ՝
** Էդմոն Ռոշ
** Սեսիլիյա Քեյթ Ռոք
** Ուիթ Սթիլման

## Մրցանակ և անվանակարգեր
* 1995՝ «Լավագույն օպերատորական աշխատանք» անվանակարգում Ջոն Թոմասը ստացել է «Անկախ ոգի» կինոմրցանակ։

## Հետաքրքիր փաստեր
* Ֆիլմի գործողությունները տեղի են ունենում Բարսելոնայում։ Կադրում ցուցադրվում են քաղաքի բնապատկեր, քաղաքի պանորամային տեսարաններ․․․ Էպիզոդներում ցույց են տալիս Կատալոնական արվեստի ազգային թանգարանի դիմացի հրապարակը, Կատալոնյան երաժշտության պալատը, Վենատիկյան աշտարակներ և Իսպանիայի հրապարակ, Գոթական թաղամասի Բարսելոնայի Մայր տաճարի գիշերային տեսարաններ։
* Ֆրեդին հիվանդանոցում կարդում են գրքեր, որոնցից մեկն էր Լև Տոլստոյի «Պատերազմ և խաղաղություն» գիրքը։

## Ծանոթագրություններ

Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:1994 ֆիլմեր
Կատեգորիա:Ամերիկյան կատակերգական դրամա ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան ռոմանտիկ կատակերգական դրամա ֆիլմեր
Կատեգորիա:Ամերիկյան ռոմանտիկ կինոկատակերգություններ
Կատեգորիա:Ֆիլմեր, որոնց գործողությունները տեղի են ունենում 1987 թվականին
Կատեգորիա:Ամերիկյան անկախ ֆիլմեր
Brfxxccxxmnpcccclllmmnprxvclmnckssqlbb11116

**Brfxxccxxmnpcccclllmmnprxvclmnckssqlbb11116**, անուն, որի գրանցումը մերժվել է երեխայի ծնողներին Շվեդիայում 1996 թվականին։ Իրադարձությունը լայնորեն լուսաբանվել է ԶԼՄ-ի կողմից, այդ թվում ԱՄՆ-ում և Մեծ Բրիտանիայում։

Դա նմանատիպ դեպքերի մեջ առաջիններից էր, այնուհետև անսովոր անունների գրանցումը մերժելու դեպքեր փաստվեցին ինչպես Շվեդիայում, այնպես էլ աշխարհի այլ երկրներում։

## Պատմություն
Ծնողները՝ Էլիզաբեթ Հալլին և ձեռնարկատեր Լասսե Դիդինգը (որն իրեն բնութագրում էր որպես «կապիտալիստական դեմքով կոմունիստ»), անվանակոչել էին 1991 թվականին ծնված իրենց որդուն Շվեդիայում բավականին տարածված Ալբին (Albin, [ˈalbɪn]) անունով, սակայն նրանք հրաժարվել էին գրանցել տղայի անունը մինչև 1996 թվականը։ Նրանք դա բացատրել էին որպես բողոք՝ ուղղված քաղաքացիների անձնական կյանք պետության ավելի ու ավելի ուժգնացող միջամտության դեմ, մասնավորապես, ընդդեմ Անունների մասին Շվեդիայի օրենքի, որը գործում էր 1982 թվականից և ավելի խիստ կերպով, քան առաջ էր՝ կարգորոշելով անուններ, որոնք թույլատրվում էին դնել երեխաներին։

Այն ժամանակ, երբ լրացավ երեխայի հինգ տարին, Շվեդիայի առափնյակի հարավ-արևմուտքում գտնվող Հալմսթադ քաղաքի Հալանդ լենի շրջանային դատարանը 1996 թվականի մայիսին երեխայի անունը գրանցելուց հրաժարվելու համար ծնողներին տուգանք նշանակեց 5 հազար կրոնի չափով (մոտավորապես 550 եվրո, $740 դոլար ըստ 1996 թվականի տվյալների)։ Ի պատասխան դրան՝ նրանք թույլատրություն խնդրեցին երեխային կոչել մի անունով, որը բաղկացած էր 43 տառից և թվից՝ Brfxxccxxmnpcccclllmmnprxvclmnckssqlbb11116՝ հավաստելով, որ այն «տառերի բովանդակալից, էքսպրեսիոնիստական համադրություն է, որոնք իրենք համարում են արվեստի ստեղծագործություն»։ Դատարանը, սակայն, հրաժարվեց գրանցել այդ անունը, քանի որ այն «ակնհայտորեն անհեթեթ էր»։

Ծնողները բողոքարկեցին դատարանի վճիռը Գյոթեբորգում։ Նրանք պնդում էին, որ գրանցում խնդրած անունն անհրաժեշտ է ընկալել «պատաֆիզիկական իմաստով»՝ նկատի ունենալով ֆրանսիացի սատիրիկ գրող Ալֆրեդ Ժառի (1873—1907) ստեղծագործությունը և Պատաֆիզիկայի քոլեջ կազմակերպությունը, որը 1948 թվականին ստեղծել էին գրողներ, նկարիչներ և երաժիշտներ՝ որպես «Ալֆրեդ Ժառի ոգով» աբսուրդային գիտական ծաղրանմանակում ընկերություն։ Սակայն վերաքննիչ դատարանը չընդունեց նրանց փաստարկները և հաստատեց տուգանքի որոշումը, որն ընդունել էր շրջանային դատարանը։

## Նմանատիպ դեպքեր
Շվեդիայում այդ անունի գրանցումը մերժելու միակ դեպքը չէր։ Նմանատիպ դեպքեր տեղի էին ունեցել Allah, Elvis, Ikea, Superman, Veranda անունների, ինչպես նաև միայն Q տառից բաղկացած անվան հետ։ Ընդ որում Metallica, Lego և Google անունները գրանցվել էին։

Ռուսաստանում ճանաչում էր ստացել այն դեպքը, երբ ծնողները փորձել էին իրենց երեխային կոչել БОЧ рВФ 260602 անունով, սակայն Մոսկվայի Չերտանովի ՔԿԱԳ-ը այդ ծնողներին մերժել էր։ ՔԿԱԳ-ի տնօրենը մերժումը բացատրել էր նրանով, որ գրանցման դեպքում նմանատիպ անուններով կխախտվի երեխայի նորմալ անուն ստանալու իրավունքը։ Բացի այդ՝ նա հաղորդել է, որ նման ցուցիչը վիրավորական է համարում երեխայի համար և որ դա հիշեցնում է ճամբարի համար։

## Ծանոթագրություններ

Կատեգորիա:Ամենաերկար բառեր
Կատեգորիա:Անսովոր անուններ
Կատեգորիա:Շվեդիայի պատմություն
Թրիեր

**Թրիեր** (, , , ), գերմանական քաղաք, որը գտնվում է Ռայնլանդ Պֆալց հողի վրա։ «Հյուսիսային Հռոմ», Գերմանիայի ամենահին քաղաքն է։

## Տեսարժան վայրեր
Լեգենդար Սև Դարպաս (Porta Nigra), որի քարերը թեթև քամու և վատ եղանակի ժամանակ խավարում են։ Դարպասի լայնությունը կազմում է 36 մետր, բարձրությունը՝ 30, իսկ խորությունը՝ 21,5։ Դա ամենամեծն է, և լավ պահպանված է Արևմտյան Հռոմեական կայսրության տարածքում։ Դրսի կողմից ճակատը բաժանված է կիսաթանկարժեք սյուներով, իսկ ներսի պատերը՝ քառանկյուն, հարթ որմնասյուներով։ Porta Nigra պալատը հանդիսացել է մաքսատուն։

Թրիերի տաճարը բնութագրվում է իր առանձնահատուկ դեկորատիվ ձևավորմամբ։ 1986 թվականին այն մտցվել է Համաշխարհային մշակութային ժառանգության ցանկ։ Տաճարը ավերածությունից փրկելու համար տարիներ առաջ լուրջ միջոցներ են ձեռնարկվել։ Վերջնական շենքում ներգրավված որոշ մասեր նույնպես պատկանում են անտիկ ժամանակներին։ Մայր տաճարը հիմնադրվել է 320 թվականին։ Վերջին պեղումները ցույց է տվել, որ Ելենան՝ Կոնստանտինի մայրը, կարևոր դեր է խաղացել շինարարության ոլորտում։ Տաճարի ինտերիերը ձևավորված է ռոմանական, գոթիկական, բարոկկո ճարտարապետական ոճերով։ Սյուների հսկա չափերը, գմբեթների մաքրությունը և ներդաշնակությունը Գերմանիայի այս հնագույն տաճարը դարձնում են հռոմեական արվեստի հրաշքներից մեկը։

XII դարից այս շենքը եպիսկոպոսի պալատն էր։ Ընտրողի ամրոցը ամբողջովին կառուցվել է XVII դարում, 1846-1856 թվականներին Պրուսիայի թագավորի Ֆրիդրիխ Վիլհելմ IV-ի որոշմամբ հսկայական դահլիճը վերածվեց ավետարանական եկեղեցու։ Բացառությամբ փայտով ծածկված առաստաղից, բազիլիկան (շենքի տիպ, որի ներսը երկայնակի բաժանված է երկու սյունաշարով) ամբողջությամբ զուրկ է զարդերից։

Հռոմեական կամուրջ, որն այսօր դարձել է ճանապարհ։

Քաղաքի պատմական հուշարձանները պաշտպանված են ՅՈՒՆԵՍԿՕ-ի կողմից։

## Հայտնի մարդիկ
thumb|left| 200 px| Մարքսի տունը
* Թրիերը հայտնի է որպես Կառլ Մարքսի ծննդավայր։
* Մինչև 2010 թվականը Ադոլֆ Հիտլերը համարվել է Թրիերի պատվավոր քաղաքացի։
* Կվատ Ֆրինց՝ գերմանացի նկարիչ, փորագրող, դիզայներ։

## Քաղաքի վարչական բաժանում
Ժամանակակից Թրիերը ստորաբաժանվում է 19 վարչական շրջանների՝

## Քույր քաղաքներ
*  Գլոստեր (), Անգլիա, Մեծ Բրիտանիա
*  Պուլա (), Խորվաթիա
*  Ֆորտ-Ուերտ (), Տեխաս, ԱՄՆ
*  Ասկոլի Պիչենո (), Իտալիա
*  Մեց (), Ֆրանսիա
*  Վայմար (), Գերմանիա
*  Նագաոկա (), Ճապոնիա
*  Հերթոգենբոս (), Նիդերլանդներ

## Ծանոթագրություններ

## Արտաքին հղումներ
* Թրիերի պաշտոնական կայք 
* Թրիերի լուսանկարներ 
* Թրիերի պատմությունը բացիկներում 

Կատեգորիա:Գերմանիայի քաղաքներ
Կատեգորիա:Մ.թ.ա. 16 թվականին հիմնադրված բնակավայրեր
Գնալ գեղեցիկ

**«Գնալ գեղեցիկ»** (), ամերիկյան գեղարվեստական կատակերգություն, որի ռեժիսորն է Զակ Բրաֆֆը։ Պրեմիերան կայացել է 2017 թվականի ապրիլի 7-ին։ Մինչև «Գնալ գեղեղեցիկ» ֆիլմը Ջոնի Կինգն արդեն ռեժիսոր Զակ Բրեֆֆի հետ աշխատում էր «Կուզենայի լինել այստեղ» և «Օզ։ Մեծն և սարսափելի» ֆիլմերի վրա։

## Սյուժե
Հին ընկերներ Բիլլը, Ջոն և Էլ չնայելով իրենց հասակին, կյանքում առաջին անգամ որոշում են շեղվել ճանապարհից, որպեսզի վերադարձնեն իրենց խնայած թոշակը։ Հափշտակած գումարը վերադարձնելու նպատակով նրանք որոշում են բանկ թալանել և վերցնել իրենց հասանելի գումարը։ Բիլլը ուներ թոքերի հետ խնդիր, բայց նրա մոտիկ ընկերները դրա մասին չգիտեին։ Բանկը թալանելիս Բիլլը շնչահեղձ է լինում, մի փոքրիկ աղջիկ հանում է դիմակը, որպեսզի օգնի գողին։

## Դերերում

## Ծանոթագրություններ

## Արտաքին հղումներ
* 
* 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2017 ֆիլմեր
Կատեգորիա:MGM ֆիլմեր
Կատեգորիա:Warner Bros. ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան ռիմեյք ֆիլմեր
Կատեգորիա:Ամերիկյան քրեական կինոկատակերգություններ
Կատեգորիա:Ամերիկյան քրեական ֆիլմեր
Կատեգորիա:Կատակերգություններ
Կատեգորիա:Նյու Լայն Սինեմայի ֆիլմեր
Կատեգորիա:Նյու Յորքում նկարահանված ֆիլմեր
Կատեգորիա:Ռիմեյք ֆիլմեր
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Կատեգորիա:Ամերիկյան բադի մուվի կինոկատակերգություններ
Կատեգորիա:Ֆիլմեր, որոնց գործողությունները տեղի են ունենում 2016 թվականին
Սանտարեն (Պորտուգալիա)

**Սանտարեն** (; []), քաղաք Պորտուգալիայում։ Համանուն շրջանի ու մունիցիպալիտետի և պատմական Ռիբատեժու նահանգի կենտրոնն է։ Քաղաքի բնակչության թվաքանակը կազմում է 28,9 հազար մարդ, մունիցիպալիտետի բնակչությանը՝ 63,6 հազար մարդ։ Քաղաքը և մունիցիպալիտետը մտնում են տնտեսա-վիճակագրական Ալենտեժու տարածաշրջանի և Լեզարիա դու Տեժու ենթաշրջանի մեջ։ Քաղաքը կոչվել է Սանտարեն ի պատիվ Իրինա Տամարսկայայի, ով քաղաքի հովանավորն է։

## Դիրք
Սանտարենը գտնվում է Տախո գետի աջ ափին՝ Լիսաբոնից 65 կմ դեպի հյուսիս-արևելք։

Մունիցիպալիտետը սահմանակից է.
* հյուսիսում՝ Պորտու դի Մոշ, Ալկանենա, Տորրեշ Նովաշ մունիցիպալիտետներին, 
* արևելքում՝ Գոլեգան, Շամուշկա մունիցիպալիտետներին, 
* հարավ-արևելքում՝ Ալպիարսա, Ալմեյրին մունիցիպալիտետներին, 
* հարավում՝ Կարտաշու մունիցիպալիտետին, 
* հարավ-արևմուտքում՝ Ազամբուժա մունիցիպալիտետին, 
* արևմուտքում՝ Ռիու-Մայոր մունիցիպալիտետին։

## Բնակչություն

## Պատմություն
Քաղաքը հիմնադրվել է 1095 թվականին։

Ժամանակակից Սանտարենի տեղում հնագույն բնակավայրը գոյություն է ունեցել դեռևս մ.թ.ա. 8-րդ դարում։ մ.թ.ա. 135 թվականին հռոմեացիները գրավել են քաղաքը և այն կոչել *Scalabis*: Scalabis-ը հռոմեական տիրապետության ժամանակաշրջանում եղել է Լուսիտանիա նահանգի կարևորագույն վարչական կենտրոններից մեկը։ Ալանների և վանդալների նվաճումից հետո քաղաքը վերանվանվել է *Santa Iria* կամ *Santa Irene*: 715 թվականին Սանտարենը գրավվել է մավրերի կողմից։ 1147 թվականին վերադարձվել է Պորտուգալիայի Աֆոնսու I թագավորի տիրապետության տակ։ Քաղաքը մեծ դեր է խաղացել Միջնադարյան Պորտուգալիայում։ Քաղաքը լրջորեն տուժել է 1755 թվականի երկրաշարժից։ Ժամանակակից Սանտարենը քաղաքի կարգավիճակ () ստացել է 1868 թվականին։ 19-րդ դարի սկզբին քաղաքը գրավվել և ավերվել է Նապոլեոնի զորքերի կողմից։

## Տեսարժան վայրեր
* Սուրբ Իրինա եկեղեցի

## Պատկերասրահ

Պատկեր:IgrejaGraça1.jpg|Գրաս եկեղեցի
Պատկեր:Santarem1.jpg|Քաղաքի փողոցները
Պատկեր:SantaremTejo.jpg|Տախո գետի կամուրջը
Պատկեր:TorreCabaças.jpg|Կաբասաշ աշտարակը


## Ծանոթագրություններ

## Արտաքին հղումներ
* Մունիցիպալիտետի պաշտոնական կայք 
* Սանտարեն քաղաքի տեսքը 

Կատեգորիա:Պորտուգալիայի քաղաքներ
Կարսավա

**Կարսավա** (), քաղաք (1928 թվական) Լատվիայի արևելքում, գտնվում է պատմամշակութային Լատգալիայի մարզում, իսկ վարչական կենտրոնը՝ Կարսավայի շրջանում։

## Պատմություն
1897 թվականին Կարսավա քաղաքում բնակվել է 1313 բնակիչ, այդ թվում լյութերներ՝ 294, կաթոլիկներ՝ 278, հրեաներ՝ 609 մարդ։

1928 թվականին Կարսավան ստացել է քաղաքի կարգավիճակ։ Քաղաքը խթան է հանդիսացել Կարսավա- Ռեզեկնե երկաթուղային գծի վրա գտնվող Մալնավա և Կարսավա կայարանների մոտ տեղակայված քաղաքի աճին, ինչպես նաև նոր մայրուղիների միացմանը։

Խորհրդային տարիներին զարգացում է ստացել մետաղամշակումը։

Մինչև 2009 թվականի հուլիսի 1-ը Լուդզա քաղաքը մտել է Լուդզայի կազմի մեջ։ Սակայն, հետո վարչատարածքային բարեփոխումների ժամանակ Լուդզա քաղաքը մտել է Կարսավայի շրջանի մեջ։

Կարսավայից 1,5 կմ հեռավորության վրա, կառուցվել է Մալնավայի քոլեջը, որը հիմնադրվել է 1921 թվականին (որպես Լատգալիայի գյուղատնտեսական միջնակարգ դպրոց)։

## Աշխարհագրություն
Տարածքի մակերեսը կազմում է 3.9 կմ²։

Ռուսաստանի Դաշնության սահմանից մինչև Կարսավա քաղաք հեռավորությունը կազմում է 4,5 կմ։

## Բնակչություն
2000 թվականի քաղաքի մարդահամարի տվյալներով բնակչությունը կազմել է 2722 մարդ, որոնցից լատիշներ (լատգալցիներ՝ 65,1 % (1772 մարդ), ռուսներ՝ 31,9 % (868 մարդ), այլ (լեհեր, բելառուսներ և այլն)՝ 3,0 % (82 մարդ)։

2011 թվականի Լատվիայի մարդահամարի տվյալներով բնակչությունը կազմել է 2231 մարդ։ Լատիշները կազմել են 72,66 % (1621 մարդ), ռուսները՝ 24,52 % (547 մարդ), այլ՝ 2,82 % (63 մարդ)։

2015 թվականին գնահատման ժամանակ բնակչությունը կազմել է 2081 մշտական բնակիչ։

## Տրանսպորտ
### Ավտոճանապարհներ

Կրասավա քաղաքի միջով անցնում է Ռեզեկնե-Դաուգավպիլս ավտոմայրուղին։ Կրասավա քաղաքի միջով ընթանում է Վիլյակա-Կարսավա, Կարսավա-Տիլժա-Դուբլյուկալնս, Կարսավա-Լուդզա-Էզերնիեկի և Կարսավա-Այզգարշա ավտոճանապարհները։ Տեղական ավտոճանապարհների շարքում հարկ է նշել Կարսավա-Կարսավա երկաթուղային կայանը։

### Միջքաղաքային ավտոբուսների գործունեություն
Հիմնական երթուղիներն են՝ Կարսավա-Ռեզեկնե, Կարսավա-Լուդզա-Ռեզեկնե-Վարակլյանի- Պլյավինյաս-Ռիգա, Կարսավա-Բալվի-Գլուբենե-Սմիլտենե-Ցեսիս, Կարսավա-Վիլյակա-Ալուկսնե։

## Ծանոթագրություններ

## Արտաքին հղումներ
* Կրասավայի շրջանի պաշտոնական կայքը
* Տեղեկություններ Կարսավա քաղաքի զբոսաշրջության մասին mesta.lv
* Տեղեկություններ Կարսավա քաղաքի բազաների մասին

Կատեգորիա:Լատվիայի շենքեր և կառույցներ
Կատեգորիա:Լատվիայի շրջաններ
Կատեգորիա:Լատվիայի քաղաքներ